fi fi de fi fi fi fi fi fi en en fi fi fi de it fi fi fi fi fi fi fi fi fi fi fi fi da fi fi de fi fi fi fi fi fi fi fi fi fi sv fi fi ru et fi da fi pl fi fi fi fi fi fi fi fi fi fi da fi fi fi fi ms fi fi fi en eu fi fi fi fi fi eo cs fi fi fi fi fi fi fi fi fi en fi fi fi fi fi fi fi fi fi fi it fi et fi fi fi fi cs fi fi fi fi
Onni On Onnea: huhtikuuta 2011
Uskomatonta miten nopeasti kevät voikaan edetä. Ihanista keleistä saatiin nauttia pääsiäisenä ja auringon porotellessa oli hyvä kierrellä tonttia ja suunnitella pihan tulevia istutuksia. Asemakaavaan olen piirrellyt pihapolkuja, autopaikkaa, puita, puttauspaikkaa, kasvimaata ja kukkapenkkejä. Maan pinnalle tiensä ovat jo löytäneet syksyllä piilotetut kukkaisipulin alut ja osa ruukkuihin ja mm. pesuvateihin istutetuista daalian juurakoista piristää jo orastavalla vihreydellään. Meillä Keski-Suomessakin puissa alkaa olla jo pienen pieniä lehden alkuja!
Pääsiäisen alla oli panostettu pikkukauppojen näyteikkunoihin! Inspiraatiota pihalle voi löytää vaikka mistä!
Kirjastosta lainaamiani puutarhakirjoja olen selaillut rakentelun luppoaikana läpi ja iltaisin olen keskittynyt hankkimaani Oman pihan suunnittelu -kirjaan. Kirja on pullollaan ihania inspiroivia kuvia ja olisin jo aivan valmis tarttumaan lapion varteen. Kaivinkonetta ja multakuormia on kuitenkin kaavailtu saapuvaksi vasta kuukauden päivien päästä, joten pitää vaan koettaa malttaa mielensä ja pitää itävät taimet hengissä.
Verannalla istuskelun ja puutarhapohdiskelun ohessa pääsiäisenä rakennettiin puurunkoisia väliseiniä ja melko pitkälle ne saatiinkin jo tehtyä. Kipsilevyt laitettiin tässä vaiheessa vain toiselle puolelle, toinen puoli saa levynsä, kun sähköt on vedetty valoille ja pistorasioille ja minne niitä nyt sitten tarvitaankin. Nyt on siis omiksi huoneiksiin erotettu kolme makuuhuonetta, vaatehuone ja isompi wc. Tällä viikolla pitäisi aloittaa talon toisen puolen väliseinien muuraus ja minun osakseni saattaa langeta väliseinien tasoituksen aloitus.
Vappuun on enää pari päivää ja siirrytään toukokuun puolelle. Vappumunkkeja ja simaa siis tiedossa!
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Taas vierähti viikko ja viikonloppu. Keväisissä keleissä viikonloppu kului ja lähes kaikki lumi on kadonnut tontilta ja viereiseltä pellolta. Pelto jopa jo vihertää. Joella oli joutsenien lisäksi lokkeja ihan tuhoton määrä, en tiedä olenko ikinä nähnyt niin isoa lokkiparvea. Teemukin sanoi, että tuntuu kuin merellä olisi, kun lokit huutavat. Ja lauantaiaamuna oli pellolla ollut neljä valkohäntäpeuraa. Sitruunaperhonenkin jo liiteli pihassa ja kärpäset ovat heränneet.  Eilen talon yli lensi hanhiaura. Vesi solisee tontin reunojen puroissa vinhasti alaspäin ja aurinko paistaa. Kyllä  kelpaa.
Puro solisee tontin reunalla ja vie vesiä oikeaan suuntaan. Tontilta olen keräillyt kukkapenkkejä silmällä pitäen kiviä odottamaan yhdelle nurkalle.
Rakennuksella lattia näyttää hyvältä. Teemu itsekin oli viime viikkoiseen aikaansaannokseen tyytyväinen ja nyt viikonloppuna lattia vielä hiottiin auki eli liimapinta rikottiin, jotta se pääsee kuivumaan kunnolla. Ulkopuolella jatkettiin panelointeja ja panelointiurakka alkaa olla loppusuoralla. Siivoilimme pihaa ja veimme roskia pois, joten piha näyttää kohtalaisen siistiltä.
Tässä vielä odotellaan lattiavaluja. Valuvalmisteluiden viimeistelyvaihe on menossa.
Sisäänkäynnin puoleinen pääty on paneloitu.
Teknisen tilan oven puoleinen seinä ja osa viherhuoneen puoleltakin on jo paneloitu.
Takapihan lumivuorelta näyttänyt maakasa näyttää nyt maakasalta ja voitte uskoa, että innokkaasti odotan, kun kaivinkone ja multakuormat saapuvat pihaan. Daaliat on istutettu ja viitisen kymmentä kylvöastiaa odottaa, että vihreä alkaisi pilkottaa mullan alta. Ensimmäinen satsi basilikaa ja persiljaa on jo koulinnan tarpeessa. Eilen illalla hain puutarhakirjoja kirjastosta kauhean kasan ja Teemun kanssa olemme selailleet puutarhamainoksia intoa täynnä. Oma piha ja kevät tuntuu olevan mahtava yhdistelmä! Tongin viikonloppuna myös pellonpieltä, siis sitä kohtaa, jonne viime syksynä tontin ostettuamme piilotin tontin ensimmäiset kukkasipulit. Vielä ei maanpinnalla näkynyt mitään, mutta kun multaa vähän rapsutteli, niin kyllä sieltä on tulppaaneja nousemassa. Vai hyasinttejako tuohon kohtaan laitoin... :)
Sunnuntaina asennettiin viherhuoneeseen vievät lasiset pariovet paikalleen ja ne näyttävät tosi kivoilta. Kovasti tykätään! Katseltiin minkälaisia näkymiä eri huoneiden ikkunoista näkyy. Olohuoneen ja työhuoneen puolelta näkyy pelto ja joki kivasti, keittiön puoleisista ikkunoista lähinnä tuo  sangen ihastuttava maakasa.
Valon määrä lisääntyi valun jälkeen. Viherhuoneen ovet tässä kuvassa jo löytäneet oikean paikkansa ja pääovi odottelee vuoroaan.
Olkkarista näkymä alkaa olla jo aika keväinen!
Keittiön puolellakin kevättä, mutta ei niin viehättävässä muodossa vielä.
Edessä on kaksi lyhyempää työviikkoa ja se tarkoittaa enemmän aikaa raksailla. Ihanat pääsiäisvapaat suklaamunat ja mämmi!
klo 14.52 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: istutukset, kevät, lattia, piha, puutarha
Kiiltävää ja valkoista keittiöön
Keittiön lisäksi me löysimme  lomaviikollamme molempia viehättäneet keittiönpöydän tuolit. Yllätys yllätys, nekin ovat kiiltävät ja  valkoiset, mutta me halusimme juuri ne. Tuoli on nimeltään Shine ja niitä tilattiin kahdeksan kappaletta, jotka nyt heinäkuuta odottavat pöydän lisäksi Kruunukalusteen varastossa. Tuolin selkänoja on kuppimainen, joten siinä on tosi hyvä istua ja tuolin jalat joustavat kivasti eli niillä voi tehdä sellaista pientä heijaaliikettä.
Keittiöön pitää vielä hommata liesituuletin ja kylmäkeskus ja pieneen välitilaan laatat, muuten keittiön suurimmat hankinnat on kutakuinkin tehty. Saimme nimittäin keittiötilauksesta kaupanpäällisiksi astianpesukoneen, uunin ja keraamisen lieden.
Nyt viimeviikkoisen lupaukseni lunastaen vilautan meidän keittiösuunnitelmaamme. Päädyimme tanskalaiseen keittiövalmistajaan Kvikiin, koska saamamme palvelu oli hyvää, hinta kohtuullinen, materiaalit laadukkaita ja sieltä löytyi etsimämme ovimalli. Suuri plussa oli vielä tarkka hintaerittely, eli tiedämme oikeasti mistä hinta koostuu ja mitä valintamme ovat maksaneet. Lisäksi heillä on hienoja vaihtoehtoja wc-tiloihin ja kalusteratkaisuhin, joten pääsemme helpolla, kun ainakin suurin osa kalusteista saadaan  hankittua samasta paikasta. Nyt keittiön lisäksi Kvikin kanssa on tehty sopimus kodinhoitotilasta ja ison wc:n kalusteista. Isoon wc:seen löysimme mm. aivan mahtavan ison graniittialtaan. Siitä lisää tuonnempana, tämä postaus on omistettu keittiölle.
Mutta siirrytään siis keittiöömme. Meille tulee Mano Korkeakiilto Keittiö valkoisena. Mano on vetimetön ovimalli ja juurikin tuo vetimettömyys asetti joillekin keittiötoimittajille haasteita. Manossa menee urat linjakkaasti vaa'assa läpi koko keittiön riippumatta siitä onko ovien takana laatikostoja vai kaappeja. Meillä kaappeihinkin tulee sisälle laatikot, sillä ne on todettu huomattavasti käyttökelposemmiksi kuin kaapit Koko syvyyden saa paremmin käyttöön. Tasoksi meille valittiin kuusi senttiä paksu musta Black Structure laminaattitaso. Tiskiallas on myös musta.
Ja tässä siis keittiön malli. (Ainoa Kvikin heikompi puoli on tuo ohjelma, jolla keittiöt asiakkaalle piirretään. Kuvat nimittäin eivät ole ihan huippulaatua. )
Mano lainattuna Kvikin esitteestä.
Saarreke on 260 senttiä pitkä ja metrin leveä. Kaapistojen puolella saarekkeessa on laatikostoja ja toiselle puolelle sijoitettiin 30 senttiä syvät kaapit. Kaapit näin pienellä syvyydellä ovat vielä ihan järkevä vaihtoehto. Seinälle tulee ikkunan puolelle reilun metrin leveä pöytätaso, jonne sijoitetaan kodin päivittäin käytössä olevat pienkodinkoneet, jolloin saarekkeen pöytätaso säilyy puhtaasti työtilana. Meillähän nuo kaapistot "upotetaan" seinään eli ne tulevat syvennykseen, kuten ne alunperinkin on Omatalon Trend 144a talomalliin piirretty.
Juhannuksen tienoilla on keittiön toimitus ja kuusi viikkoa ennen toimitusta voimme vielä tehdä muutoksia tilaukseen. Kiveen ei siis ole vielä mitään hakattu, mutta tällä hetkellä olemme tyytyväisiä valintaamme. Toivottavasti näin on keittiötoimituksen jälkeenkin.
Tällä hetkellä meillä valetaan rakennuksella lattiaa ja innolla odotan, että pääsen katsomaan kotiuduttuani miltä siellä näyttää! :)
klo 13.27 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: keittiö, Onni Omatalo
Betoni lattiavalua varten on tilattu alkavan viikon tiistaille, joten viikonloppuna on paiskottu töitä kunnolla, jotta kaikki on saatu valmiiksi tiistaiaamuksi. Kiitos kaikkien talkoolaisten, nyt on verkot, lämmityskaapelit ja kaikki viemärit, vesijohdot ja muukin tilpehööri valmiina ja seinät suojattuna  ja kaivot paikalleen valettuna. Jalat ovat kyllä lievästi väsyneet, mutta  mieli on virkeä. Lämmityskaapeleista puuttuu vielä osa nippusiteistä, koska ne loppuivat kesken, eikä sunnuntaina mikään täällä maalla ole auki.  Ihan pientä viimeistelyä jäi siis huomisillalle, mutta paljon tuli kyllä taas edistystä viikonloppuna!
klo 20.34 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Talviloma on takana ja taasen palattu arkeen. Lomalla piipahdettiin Tallinnassa, syötiin kunnolla, käveltiin paljon ja nukuttiin pitkään muutaman päivän ajan. Moisen parin päivän tauon jälkeen tuntui mukavalta palata taas rakennukselle. Jos nyt totta puhutaan itse podin vähän huonoa omaatuntoa tuosta parinkin päivän tauosta, mutta tarpeeseen se tuli.
Kauniita ja ränsistyneitä rakennuksia.
Mutta missä siis tällä hetkellä rakennuksella mennään? Sisällä Teemu kaivoi koekuopan viikko sitten lauantaina ja maa todettiin sulaneeksi. Kastelu ja lämmitys olivat tehonneet, sillä enää ei ollut epäilystäkään siitä, etteikö maa olisi sula. Varmuuden vuoksi maata vielä lätkättiin täryllä ja Tallinnan jälkeinen loppuloma kuluikin viemäreitä ja radonputkia kaivaessa. Ikinä en ole vielä lapiota käyttänyt niin paljoa, mutta kyllä nyt on lavat auki. Meinasi uskon puutekin välillä iskeä, mutta Teemu jaksaa onneksi tsempata. Nyt fiilis on kuitenkin noususuhdanteinen, koska lattiavalu häämöttää lähitulevaisuudessa, toivottavasti jo ensi viikolla. Tiistaita Teemu on kuulemma kaavaillut. Porealtaalle ja takalle kaivettiin myös kuopat paksumpaa  betonilaattaa varten ja keskuspölynimurin putkelle kaivettiin säilytysputki maan alle, ei vie sitten tilaa siivouskaapissa ja on helppo sieltä vetäistä tarvittaessa esiin. Eilen sunnuntaina saimme viimeiset styroksit paikalleen ja seuraavaksi pitäisi raudoittaa pohja ja asentaa lämmitysjohdot. Putkimies asentaa vesiputket huomenna.
Styroksien välistä tässä kuvassa vielä pilkistää maata ja viemäreitä.
Sähköputket kävi sähkömies eilen vetämässä ulkoseiniin ja iltapäivällä vielä räpsäsimme väliseinien paikat styroksiin. Tänään Teemu kantoi Ekin kanssa rautaverkot sisään, minä siivoilin styroksin puppua pois ja Teemu vielä sääti yhtä viemärikaivoa paremmin paikalleen. Piha kaipaisi myös kipeästi siivousta, sillä lumen sulaessa alta paljastuu jos jonkin moista puu- ja romukasaa, näyttää rumalta. Tänään satoi, joten vältyin siltä.
Ja pohdittu ja vatvottu keittiötoimittaja on nyt valittu, sillä keittiötoimituksesta tehtiin keskiviikkona avoin sopimus. Muutokset siis vielä sallitaan. Vilautan kuvia, kunhan ne sähköisessä muodossa postilaatikkooni ilmestyvät. Tyytyväisiä ollaan valintaan ja täytyy kyllä todeta, että keittiömyyjissäkin on monenmoista. Tämä myyjä jaksoi kanssamme pohtia parhaita vaihtoehtoja ja toi itse ideoita pitäen kuitenkin budjetin aisoissa. 3d-kuvat eivät laadultaan olleet parhaat mahdolliset, mutta tarjouksen erittely oli ehdottomasti paras ja hintakin oli kohdallaan.
klo 21.30 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Tässä blogissa seurataan Jennin ja Teemun omakotitalon, Onnin valmistumista ja oheen mahtuvia arjen touhuja. Talomalli on Omatalon Trend 144a, joka ihastutti Valkeakosken asuntomessuilla 2009.
Kiiltävää ja valkoista keittiöön
Teema: Yksinkertainen. Sisällön tarjoaa Blogger.